open-index/open-wikipedia-markdown huggingface dataset:
Бугарски јазик во Турција

**[[Бугарски јазик|Бугарскиот јазик]] во [[Турција]]** — мајчин на околу 6.800 лица (според проценките на *Joshua Project*). Според пописот на населението во Турција од 1965 година, тој е мајчин за 4.088 лица (или 0.013% од населението на земјата). Заедно со определените за свој мајчин помачки јазик, бројката на пописот е 27.226 лица. Треба да се напомене дека добар дел од помачките говорници се етнички Македонци-муслимани од Пиринска и Егејска Македонија.

До значителен степен јазикот се зборува од Помаците во Источна Тракија, чиј број се проценува помеѓу 270.000 до 600.000 луѓе. До одреден степен бугарски јазик го зборувваат и емигрантите од Бугарија Турци и Помаци, чии потомци се меѓу 326 000 и 480 817 лица.

## Бројност и удел

Бројност и удел на жителите со мајчиниот јазик бугарски, според пописот на населението во текот на годините:

### Покраини

Бројност и удел на жителите со мајчиниот јазик бугарски, според пописот на населението во 1927 година, по покраина (подредени по азбучен редослед):

## Настава

Бугарски јазик се изучува во:

*„Катедрата за бугарски јазик и литература“ кон Анкарскиот универзитет (од 1991 година)
*„Катедрата за бугарски јазик и литература“ кон Истанбулскиот универзитет (од 2008 година) - За три години постоење во неа нема ниту студентите ниту професори.

## Медиуми

*Радио Анкара емитува програми на бугарски јазик од 1940 година.

## Наводи

Категорија:Јазици во Турција
Турција
Дифенхидрамин

**Дифенхидрамин** е антихистаминик кој претежно се користи во третманот на алергии. Исто така се користи при несоница, симптоми на настинка, тремор при паркинсонизам и наузеа. Може да се администрира преку уста, интравенска и интрамускулна инјекција. Максимален ефект се постигнува околу два часа по администрирањето, а ефектите може да траат до седум часа.

## Наводи

Категорија:Антихистаминици
Категорија:Антиеметици
Категорија:Американски пронајдоци
Планинарски предизвик „12 Врвови“

мини|десно|250п|Лого на предизвикот
**Планинарски предизвик „12 Врвови“** — акција на планинарското друштво Трансверзалец којашто се состои од еднодневни походи со цел искачување на 12 врвови на територијата на Македонија. Предизвикот започнал во октомври 2016 година. Досега се завршени седум сезони и во тек е спроведувањето на осмата сезона. Акцијата е поддржана од здружението на граѓани Единствена Македонија, како и претпријатијата Алгасан и Диманго.

## Опис
Предизвикот е осмислен по иницијатива на Марио Шаревски, кој во 2016 година ја превел и уредил книгата „Материјали по изучувањето на Македонија“ од Ѓорче Петров, во која детално се опишани планините во Македонија. Предизвикот опфаќа обележување и искачување на 12 „непознати и најмалку посетени“ врвови на различни планини во Македонија, а во него може да учествува секое полнолетно лице со добра физичка и психичка подготвеност за целодневни планинарски походи. Учесниците кои ќе се искачат на сите 12 врвови во рамки на предизвикот, покрај значка и признаница, ќе добијат и примерок од споменатото дело на Ѓорче Петров. Тематиката за искачување на врвовите по целата територија на Македонија може да биде од различен карактер и да се однесува на: географските појави во близина на врвовите како леднички езера, водопади, извори, културно-историското значење на врвовите како археолошки ископини, познати во народното творештво и историјата по некој настан, како и биоразновидноста односно застапеноста на ретки растителни видови во околината на врвот.

## Список на врвови
Изборот на врвови е извршен врз основа на нивното значење како највисоки, историски, езерски и биоразновидносни. Врвовите кои се дел од предизвикот се следните:

;Галерија на слики

Податотека:Лисец на Голешница (2).jpg|Лисец (1.935 м) на планината Голешница
Податотека:Plat-vrv-MKD.JPG|Плат (2.398 м) на Шар Планина
Податотека:Врв Лиска на Илинска Планина 01.JPG|Лиска (1.908 м) на Илинска Планина
Податотека:Dobra Voda 02.jpg|Добра Вода (2.062) на Челоица
Податотека:Vrv-Velivar-MK.JPG|Веливар (2.373 м) на Дешат
Податотека:Стрижак.JPG|Стрижак (2.233 м) на Јабланица
Податотека:Сртот и врвовите на Беласица кон запад.JPG|Самаркајасен (1.877 м; лево) на Беласица
Податотека:Брзовец.jpg|Брзовец (2.082 м) на Бистра


## Повзано
* Планини во Македонија
* Материјали по изучувањето на Македонија

## Белешки
*  Врвот бил безимен, а по искачувањето му било дадено името „Петров Камен“ во чест на Ѓорче Петров, кој за првпат го споменал во делото „Материјали по изучувањето на Македонија“.

## Наводи

## Надворешни врски
* Официјална страница на Фејсбук

Категорија:Планинарење во Македонија
Маркус Рашфорд

**Маркус Рашфорд** (роден на 31 октомври 1997 година, во Манчестер) — англиски фудбалер, напаѓач на Манчестер Јунајтед и на англиската репрезентација.

Рашфорд ја започнал својата кариера во Манчестер Јунајтед доаѓајќи во клубот на седумгодишна возраст, а своето деби за првиот тим го направил во февруари 2016 година, постигнувајќи притоа два гола во победата со 5-1 над Митјиланд во УЕФА Лига Европа. Три дена подоцна, тој дебитирал со гол и во Премиер лигата во натпреварот против Арсенал. Во досегашната кариера со Јунајтед, Рашфорд ги освоил ФА Купот, Лига купот, ФА Комјунити Шилд и УЕФА Лигата на Европа.

Рашфорд постигна гол на своето деби за Англија во мај 2016 година, станувајќи најмладиот играч кој постигнал гол во својот прв репрезентативен настап за сениорската репрезентација на оваа земја. Оттогаш тој настапил на две Европски првенства; во 2016, каде што бил најмладиот играч учесник на турнирот, и 2020, каде што настапил и во финалето во кое Англија загубила на пенали од Италија. Тој, исто така, ја претставувал својата земја и на две Светски првенства во 2018 и 2022 година, постигнувајќи досега вкупно три гола на Мундијалите (сите на вториот).

## Биографија
Маркус Рашфорд е роден на 31 октомври 1997 година, во Манчестер, каде што и израснал. Тој има јамајканско потекло по својот татко додека неговата мајка е од Свети Китс и Невис.

Рашфорд потекнува од семејство од работничка класа; неговата мајка Мелани Мејнард, е самохран родител која често морала да работи на повеќе работни места за да го прехрани своето семејство. Тој има четири постари браќа и сестри; двајцата браќа, Двејн Мејнард и Дејн Рашфорд, и двајцата професионално го застапувале, и две сестри Шантел и Клер. Маркус, исто така, му е братучед на колегата фудбалер Лоис Мејнард, кој моментално игра за  како играч од средниот ред.

Отсекогаш навивач на неговиот локален фудбалски клуб Манчестер Јунајтед, Рашфорд израснал во семејство поделено меѓу навивачи на Јунајтед и на нивните градски ривали, Манчестер Сити.

## Титули
### Клупски
#### Манчестер Јунајтед
*** [[ФА Куп]]** :  1
: 2015-2016
*** [[Лига куп]]** : 1 
: 2016-2017
*** [[ФА Комјунити Шилд]]** : 1 
: 2016
*** [[Лига Европа]]** : 1 
: 2016-2017

### Поединечни
*Тим на сезоната на УЕФА Лига Европа: 1
: 2019-2020
*''The Guardian'' Фудбалер на годината: 2020

## Наводи

## Надворешни врски

*Marcus Rashford profile at the Manchester United F.C. website
*Marcus Rashford profile  at the Football Association website
*

Категорија:Англиски фудбалери
Категорија:Фудбалери на ФК Манчестер Јунајтед
Категорија:Фудбалери на ФК Астон Вила
Категорија:Фудбалери од Премиер Лига
Категорија:Родени во 1997 година
Сува Река (Косово)

**Сува Река** (албански: *Suhareka*) — град и општина во округот Призрен во јужниот дел на Косово. Според пописот од 2011 година, општината брои население од 61.190 жители. Албанците сочинуваат апсолутно мнозинство со 98,9% и некои помалку застапени групи како Ашкали, Египќани и други.

Сместен е на 18 километри од Призрен и 57 километри од Приштина.

## Име
Името *Сува Река* е дадено од страна на Србите, додека пак Албанците го користат името *Теранда*, според античката тврдина Теранда која се наоѓа во близина на Призрен.

## Демографија

## Историја
Од 1929 до 1941 година Сува Река беше дел од Вардарска Бановина во склоп на Кралство Југославија, потоа во состав на СФРЈ до 2001, кога станува дел од Сојузна Република Југославија. Од 2003 до 2008 е дел од Република Србија, а во 2008 Косово прогласува независност и градот е дел од новата Република на Балканот.

## Збратимени градови
* Саранда, Албанија
* Лилбурн, САД

## Наводи

## Надворешни врски

* Општина Сува Река
* Профил на Сува Река според ОБСЕ 
* СОК Косово и население на Косово


Категорија:Градови во Косово
Категорија:Општини на Косово
Категорија:Призренски округ
Сува Река (Скопска)

**Сува Река** — река, суводолица во Македонија, која протекува југозападно од градот Скопје. Како што укажува и нејзиното име таа претставува суводолица, која има постојан и висок водостој за време на топењето на снеговите на Караџица во текот на пролетните месеци, кога таа течејќи  на неколку места го преплавува асфалтниот пат кон околните села, а вода има и за време на врнежи, додека во летниот период нејзиното корито е целосно суво. Според записите на македонскиот револуционер Ѓорче Петров во книгата Материјали по изучувањето на Македонија, Сува Река настанува со составувањето на 2 потока: од самата Сува Река и Патишка Река. Првата започнува да тече во долот кој ја разделува Сува Гора (Скопска) од Рудина и ги собира водите од северозападниот крај на Каршијак. Патишка Река започнува да тече на Црн Врв недалеку од езерата (Салаковски Езера, н.з.)  и надолу слегува по длабокиот дол помеѓу Караџица и Ибраимица. Двете се соединуваат на 1 час под селото Јаболци, а уште 1 час подолу под името Сува Река заедничките води се влеваат во Маркова Река од левата страна спроти село Варвара. Како што покажува и самото име на реката, Сува Река е суводолица без посебен извор и без вода преку летото, но затоа кога дотекува таа е доста бујна и страшна.

## Наводи

## Поврзано
* Патишка Река

Категорија:Реки во Македонија
Александар Гучков

**Александар Иванович Гучков** () (14 октомври 1862 – 14 февруари 1936) — руски политичар, претседател на третата Дума и министер за војна во Привремената руска влада.

## Поврзано
* Сојуз 17 октомври

Категорија:Родени во 1962 година
Категорија:Починати во 1936 година
Категорија:Руски политичари
Категорија:Апсолвенти на Московскиот државен универзитет
Категорија:Луѓе од Москва
Категорија:Починати во Париз
Категорија:Родени во 1862 година
Џиро д’Италија 2017 - етапа 1 до етапа 11

Џиро д’Италија 2017 започнала на 5 мај, а етапата 11 ќе се случи на 17 мај. Трката започнала во Алгери на островот Сардинија.

## Етапа 1

## Етапа 2

## Етапа 3

## Етапа 4

## Етапа 5

## Етапа 6

## Етапа 7

## Етапа 8

## Етапа 9

## Етапа 10

## Етапа 11

## Наводи

## Надворешни врски
* 

Категорија:Џиро д’Италија 2017
Љуљзим Баша

**Љуљзим Баша** ( во ) — албански политичар, претседател на Демократска партија на Албанија од 2013, најголемата опозициска партија во Албанија. Баша бил градоначалник на Тирана во периодот 2011–2015, а претходно бил член на советот на Тирана. Баша бил и министер за транспорт и врски во владата на Сали Бериша во периодот 2005–2007, министер за надворешни работи 2007–2009, како и министер за внатрешни работи во периодот 2009–2011.

## Животопис
Љуљзим Баша е роден на 	12 јуни 1974 во Тирана. Неговите родители имаат потекло од Дреница во Косово, а од таму биле протерани од југословенските партизани. Баша високо образование завршил на универзитетот во Утрехт, а работел како истражител за меѓународниот кривичен суд за воените злосторства во Југославија, каде ги истражувал воените злосторства на српските вооружени сили на Косово во периодот 1998–1999.

Во јануари 2005 се зачленил во Демократска партија на Албанија, а во мај истата година станал член на претседателството на таа партија. Партијата извојувала две последователни победи на парламентарните избори во 2005 и 2009, а Баша бил министер во повеќе ресори во владата на премиерот Сали Бериша. Баша бил министер за транспорт и врски во 2005–2007, министер за надворешни работи 2007–2009, како и министер за внатрешни работи во периодот 2009–2011. Баша во 2011 се кандидирал за градоначалник на Тирана како кандидат на владејачката ДПА, и остварил тесна победа од само 81 глас врз водачот на опозициската Социјалистичка партија на Албанија и тогашен градоначалник Еди Рама.

По поразот на Демократската партија на парламентарните избори во 2013, Бериша поднел оставка од челното место во партијата. Баша бил избран за нов предводник на партијата на 23 јули 2013 како единствен кандидат на внатрепартиските избори. На 18 февруари 2017 година, Баша како водач на опозицијата започнал протест против владата на Рама, обвинувајќи високи државни функционери за корупција и вмешаност во трговија со дрога. Баша одбил да учествува на парламентарните избори во јуни истата година поради сомнение дека е можна изборна измама.

## Наводи

## Надворешни врски

*Официјална страница на Баша за изборите од 2011

Категорија:Градоначалници на Тирана
Категорија:Албански политичари
Категорија:Пратеници во албанскиот Парламент
Категорија:Живи луѓе
Слободан Живојиновиќ

**Слободан „Боба“ Живојиновиќ** (роден на 23 јули 1963 г.) — поранешен српски тенисер кој се натпреварувал за СФР Југославија. Тој и Ненад Зимоњиќ се единствените српски тенисери кои биле рангирани на првото место на АТП листата во конкуренција на двојки. Во поединечна конкуренција, тој стигнал до полуфиналето на Отвореното првенство на Австралија во 1985 година и до полуфиналето на Вимблдон во 1986 година, а негов најдобар пласман во кариерата во поединечна конкуреција било 19. место на АТП листата.

## Тениска кариера
Живојиновиќ настапил за СФР Југославија како петнаесетти носител на Летните олимписки игри 1988 во Сеул, Јужна Кореја, и бил поразен во второто коло од французинот Ги Форже.

Тој освоил две титули во својата кариера во поединечна конкуренција (Хјустон, 1986 и Сиднеј, 1988), како и осум титули во двојки. Највисоко место на АТП листата во поединечна конкуренција, Живојиновиќ постигнал на 26 октомври 1987 година, кога бил на 19. светски тенисер.

На Гренд слем турнирите, Живојиновиќ двапати успеал да стигне до полуфинале. Како играч кој не бил носител на Отвореното првенство на Австралија во 1985 година, тој незаборавно забележал победа над Џон Мекинро во пет сета во четвртфиналето за да се пласира во полуфиналето (каде загубил во три сета од Матс Виландер). Следната година, тој стигнал до полуфиналето на Вимблдон, во кое во пет сета бил поразен од Иван Лендл.

Во текот на кариерата, Живојиновиќ остварил биланс од 150 победи и 138 порази. Поголем успех тој постигнал во игра на двојки, освојувајќи ја титулата на Отвореното првенство на САД во 1986 година заедно со Андрес Гомес. Истата година тој победил на уште три турнири. На 8 септември 1986 година, тој бил рангиран на 1. место на АТП листата во двојки.

### Титили во кариерата (10)
#### Поединечно (2)

#### Двојки (8)

#### Титули во екипни натпреварувања (1)

#### Гренд слем настапи

*A = не настапил на турнирот
*НО = турнирот не бил одржан

## Надворешни врски
*

|-

Категорија:Родени во 1963 година
Категорија:Живи луѓе
Категорија:Југословенски тенисери
Категорија:Српски тенисери
Категорија:Луѓе од Белград
Гари Невил

**Гари Александар Невил** (роден на 18 февруари 1975 година) — англиски фудбалски тренер и поранешен фудбалер. Тој исто така моментално е ко-сопственик на Салфорд Сити. Тој се пензионирал од фудбалот во 2011 година, и подоцна стана коментатор за Скај Спорт, сè додека не ја презел позицијата тренер на во шпанската Валенсија. Откако бил отпуштен од страна на клубот во 2016 година, тој се врати на својата позиција како критичар на Скај Спорт во истата година.

Невил ја поминал целата своја играчка кариера во еден клуб, Манчестер Јунајтед. Во времето на неговото пензионирање во 2011 година, тој бил фудбалер со вториот најдолг стаж во клубот, зад долгогодишниот соиграч Рајан Гигс, и ја имал честа да биде капитен на клубот пет години. Тој е еден од најпознатите англиски и европски фудбалери на сите времиња, кој има освоно вкупно 20 трофеи, вклучувајќи осум титули во Премиер лигата и две во Лигата на шампионите.

Невил го имал своето деби за англиската репрезентација во 1995 и бил прв избор на десната бековска позиција повеќе од 10 години, претставувајќи ја Англија на две Европски првенства и две Светски првенства. За репрезентацијата на Англија има забележано 85 настапи.

Невил е постар брат на својте брат и сестра близнаци, поранешниот фудбалер на Манчестер Јунајтед и Евертон Фил Невил и сестрата Трејси Невил, поранешен нетбол играч.

## Наводи

## Надворешни врски

* Profile ManUtd.com
* Profile StretfordEnd.co.uk
* 
* 
* England FA profile

Категорија:Англиски фудбалери
Категорија:Фудбалери на ФК Манчестер Јунајтед
Категорија:Тренери на ФК Валенсија
Категорија:Живи луѓе
Категорија:Родени во 1975 година
Коловрт

**Коловрт** или **коловрат** го претставува Сонцето и е симбол на словенскиот бог Сварог. Тоа претставува сила, достоинство, сонце и оган. Тоа е симбол на секуларната како и на духовна сила. „Коло“ значи тркало, а „вр(а)т“ го означува вртењето на краците. Коловртот претставува бесконечен циклус на раѓање и смрт. Секоја страна на тркалото поединечно е циклус на животот во нашиот свет. Коловртот и свастиката (кукестиот крст) се исто, само разликата е што коловратот е симбол за словенската вера (родноверие), а свастика е за Сонцето (Дажбог или Сварог).

## Поврзано
*Словени
*Словенска митологија
*Родноверие
*Свастика

Категорија:Словенска митологија
Еугерт Жупа

**Еугерт Жупа** (; р.  во ) — поранешен албански професионален друмски велосипедист, кој возел професионално помеѓу 2013 и 2019 година.

Бил четирикратен национален друмски првак.

## Достигнувања

;2009
: 1. 20п Национално друмско првенство
;2011
: 1. 20п Национално друмско првенство
: 9. Париз-Рубе за млади
;2012
: 1. 20п Национално друмско првенство
;2013
: 1. 20п Краен пласман Трка околу Албанија
;2015
: Национални друмски првенства
::1. 20п Хронометар
::2. Друмска трка
;2016
: Национални друмски првенства
::1. 20п Друмска трка
::1. 20п Хронометар
: 1. Балкански класик
;2018
: Национални друмски првенства
::1. 20п Хронометар
::2. Друмска трка
;2019
: 1. Етапа 5 Трка околу Албанија

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1990 година
Категорија:Живи луѓе
Категорија:Луѓе од Рогожина
Категорија:Албански велосипедисти
Часот на волкот

**Часот на волкот** (шведски: *Vargtimmen*) - шведски филм од 1968 година, во режија на Ингмар Бергман, кој е автор и на сценариото. Главните улоги ги играат: Макс фон Сидов, Лив Улман, Ингрид Тулин, Гертурд Фрид, Ерланд Јозефсон итн.

## Содржина
Сликарот Јохан Борг (го игра фон Сидов) живее на осамен остров со својата бремена сопруга Алма (ја игра Улман). Тој се наоѓа во сериозна психичка и креативна криза, страда од несоница и доживува бројни кошмари. Алма го открива неговиот дневник и, читајќи го, дознава за неговите скриени желби и тајни. Јохан среќава таинствени ликови на островот, кои живеат во еден замок. Тој и Алма се поканети на вечера во замокот и таму Алма ја здогледува сликата што ја насликал Јохан, а на која е прикажана Вероника Фоглер, жената со која Јохан бил во љубовна врска во минатото. Исто така, Јохан ѝ ја кажува својата тајна за убиството на едно дете. Еден ден, еден од ликовите кои ги среќава Јохан, докторот, ги посетува Јохан со покана да дојде на забава во замокот на која ќе може повторно да ја види Вероника. Притоа, докторот му остава пиштол, а Јохан пука во својата сопруга. Во замокот тој ја среќава Вероника, која лежи гола во една соба, прекриена со бела покривка, како да е мртва. Тој започнува да ја милува, но тогаш во собата се појавуваат сите жители во замокот и го исмејуваат. И покрај пукањето, Алма не е мртва и таа го следи Јохан, кој заминува во шумата. Таму, Алма ги здогледува ликовите од замокот, но не може да го пронајде својот сопруг, кој мистериозно исчезнува.
## Улоги

## Наводи

Категорија:Шведски филмови
Категорија:Филмови на шведски јазик
Категорија:Филмови од 1968 година
Категорија:Црно-бели филмови
Категорија:Филмови на Ингмар Бергман
Категорија:Филмови со Макс фон Сидов
Категорија:Филмови со Ингрид Тулин
Категорија:Филмови со Лив Улман
Категорија:Филмови со Ерланд Јозефсон
Коловрат

мини|250x250пкс| Поглед на Коловрат од исток. Во предниот дел, селото Врсно во западна Словенија.
**Коловрат** (    ,    ) е планински гребен на Јулијски Алпи на границата меѓу Словенија и Италија, западно од Толмин и југоисточно од Кобарид . Тоа е географска граница помеѓу долината Соца во Словенија и регионот на Венецијанска Словенија во Италија. Се протега околу 7&nbsp;км на кота помеѓу 800 и 1150 м.

Постојат два патишта на гребенот, еден од италијанска страна, достапен од Дренчија и еден од словенечка страна, достапен од селата Ливек и Волче .

Помеѓу 15 и крајот на 18 век, Коловратскиот гребен бил граница помеѓу Хабсбуршката монархија и Венецијанската Република . Помеѓу 1866 и 1918 година, границата меѓу Австроунгарското Царство и Италија исто така се одвивала по истата линија. Помеѓу 1947 и 1991 година, гребенот бил граница меѓу Италија и Југославија .

## Поврзано

* Матајур

## Надворешни врски

* 

Категорија:Планински венци на Алпите
Категорија:Планински венци во Италија
Категорија:Италијанско-словенечка граница
Руи Кошта (фудбалер)

**Руи Мануел Сесар Кошта** (роден на 29 март 1972 година, во Амадора) — поранешен португалски фудбалер, .

Од страна на експертите се смета за еден од најголемите играчи на својата генерација, Коста обично играл на позицијата офанезивен играч во среднот ред, веднаш зад напаѓачите и беше познат особено по својата одлична техника, како плејмејкер со творечка способност  и око за гол. Во 2004 година, тој беше именуван од страна на Пеле во ФИФА 100, како еден од најголемите живи 125 фудбалери.

Неговиот прекар бил "Маестро", Коста најголемиот дел од својата кариера го поминал во Бенфика во Португалија и во Фиорентина и Милан во Италија. Во неговата врвна кариера која опфаќа 17 години, тој освои неколку трофеи вклучувајќи една шампионска титула и еден португалскиот куп во Португалското првенство, една титула во Серија А, три Купа на Италија на Италија, една титула во Лигата на шампионите и еден УЕФА Супер Куп. Со репрезентацијата на Португалија, Коста забележа  94 настапи и постигна 26 гола за * selecção * и ја претставуваше земјата на три УЕФА Европското првенство и едно  ФИФА Светското првенство. Награден е со орденот на принцот Хенри.

## Почести
60px  Орден Инфанта на Дон Енрике
    — 2004

## Наводи

## Во врска со иднината
*

## Надворешни врски
* National team data 

Категорија:Португалски фудбалери
Категорија:Фудбалери на ФК Фјорентина
Категорија:Фудбалери на Милан
Категорија:ФИФА 100
Категорија:Живи луѓе
Категорија:Родени во 1972 година
Руј Кошта

**Руј Кошта** може да се однесува на следниве личности:

* Руј Кошта (политичар) (р. 1963) — бразилски политичар
* Руј Кошта (фудбалер) (р. 1972) — португалски фудбалер
* Руј Кошта (велосипедист) (р. 1986) — португалски велосипедисти
Саша Јанковиќ

**Саша Јанковиќ** ( во ) — српски правник, новинар, активист за човекови права, и политичар кој работел како народен правобранител на Република Србија во периодот 2007–2017. Од функцијата се повлекол во февруари 2017 за да се кандидира на претседателските избори во Србија, на кои завршил втор со освоени 16.36% од важечките гласови.

## Животопис
Саша Јанковиќ е роден на 24 април 1970 во Лозница, дел од тогашна СФРЈ. Како млад се занимавал со спорт, најмногу со ракомет и карате, а повремено со стреличарство. Јанковиќ повремено го загубил српското државјанство за време на распадот на СФРЈ бидејќи неговиот татко е роден во Босна и Херцеговина, па српските власти го воделе како бегалец. Тој служел во војската на Република Српска Краина за време на војната во Хрватска. Јанковиќ дипломирал право на универзитетот во Белград во 1996, а во 2006 станал доктор за политички науки на факултетот во Белград. Во периодот 1994–1997 работел како новинар за новинската агенција „Бета“. Потоа се вработил како советник во министерството за спорт на српската влада, а во 2001 станал помошник на министерот за спорт.

### Политичка кариера
На 29 јуни 2007 српското Собрание го именувало Јанковиќ за народен правобранител на Република Србија со мандат во времетраење од пет години. На 4 август 2012 Собранието повторно го изгласало на истата функција со 167 гласови „за“ и без ниту еден глас „против“. Јанковиќ влегол во судир со српскиот премиер Александар Вучиќ во 2014 кога истражувал инцидент во кој Андреј, брат на премиерот Вучиќ, бил натепан од полицијата за време на парада на гордоста во централниот дел на Белград. Кога Јанковиќ се обратил од собраниската говорница за инцидентот и рекол дека за него се одговорни од военото разузнавање, пратеници од владејачката Српска напредна партија вербално го нападнале и барале негова оставка. Јанковиќ се повлекол од функцијата на 7 февруари 2017 за да може да се кандидира за претседател на Србија. Неговата кандидатура ја поддржале над 100 јавни личности од Србија. На изборите освоил 16.36% од важечките гласови и завршил втор, позади премиерот Вучиќ.

## Наводи

## Надворешни врски

*
*Официјална страница на претседателскиот кандидат Саша Јанковиќ 
*Официјална страница на српскиот омбудсман

Категорија:Српски политичари
Стефан де Врај

**Стефан де Врај** (роден на 5 февруари 1992 година) — холандски фудбалер, играч од одбраната на ФК Интер и на холандската репрезентација.

Својата кариера ја започнал во локалниот клуб ВВ Спирит, а подоцна дебитирал како професионалец за Фејенорд на возраст од 17 години. Тој поминал пет сезони во клубот од Ердивисие, и за кратко време станал капитен, пред да замине во Лацио во јули 2014 година.

Неговата репрезентативна кариера започнала во 2012 година, и од тогаш забележал над 25 настапи за Холандија. Тој бил во холандскиот тим кој го освоил третото место на Светското првенство во 2014 година, и бил избран во тимот на турнирот.

## Ран живот
Де Врај израснал во Аудкерк на Ајсел, Јужна Холандија. Тој е помлад син на Јан де Врај, кој некогаш играл за локалниот ВВ Спирит, каде што Стефан ја започнал кариерата. Неговите постари браќа Нилс и Ерик, играле фудбал во нивната младост, но подоцна тргнале по други патишта.

## Наводи

## Надворешни врски

* Voetbal International profile 
* 
*Netherlands U16 stats  at OnsOranje 
*Netherlands U17 stats  at OnsOranje 
*Netherlands U19 stats  at OnsOranje 
*Netherlands U20 stats  at OnsOranje 

Категорија:Холандски фудбалери
Категорија:Фудбалери на ФК Фејенорд
Категорија:Фудбалери на ФК Лацио
Категорија:Фудбалери на ФК Интер
Категорија:Живи луѓе
Категорија:Родени во 1992 година
Десна (притока на Днепар)

**Десна** (; ) — руско-украинска река, лева притока на Днепар (дел од Црноморскиот Басен).

## Потекло на поимот
Името на реката потекнува од старословенскиот збор *дєснъ* што значи десно, односно *река која во Днепар се влева од десна страна*, гледајќи спроти текот на Днепар.

## Карактеристике
мини|лево|200п|Десна кај Јелња
Десна извира во мочурливото подрачје Голубји Мох, недалеку од градот Јелња на смоленското ридско подрачје. Протекува преку територијата на Смоленската и Брјанската Област во Русија и Чернигивската, Сумската и Киевската Област во Украина.

Реката е долга 1.130 км, а површината на сливот изнесува 88.900 км<sup>2</sup>. Во горниот дел на текот, бреговите се доста ниски и мочурливи, а до значајно издигање на десниот брег доаѓа низводно од Брјанск. Во Украина, ширината на реката варира од 60 до 250 м, со просечна длабочина од 3 метри. Средниот годишен проток на вода на устието е околу 360 м<sup>3</sup>/с. Реката замрзнува од почетокот на декември до почетокот на април. Пловна е во должина од 535 км, низводно од градот Новгород Сиверски, иако пристап на помали пловила е можно и над Брјанск.

Откако реката Сејм ќе се влее во Десна, близу руско-украинската граница, таа се шири и се дели на повеќе мали ракавци. Бреговите повторно стануваат ниски (особено кај градот Чернигов) и мочурливи. Се влева во Днепар недалеку од Киев.

Од најстари времиња Десна служела како важна трговска сообраќајница која го поврзувала Киев и околината со басенот на Дон и Ока.

Во горниот дел на текот на реката, кај градот Десногорск, коритото на реката е преградено и направено е големо вештачко Десногорско Езеро со површина од 44 км2. Езерото е изградено за потребите за ладење на јадрениот реактор на Смоленската атомска електрана.

## Притоки
Во Десна се влеваат 18 десни и 13 леви притоки. 
* Десни притоки: Убед, Мена, Снов, Белоус, Замглај, Судост, Болдачевка, Габја, Сешча, Стрижењ.;
* Леви притоки: Остјор, Сејм, Доч, Ветма, Велика Присмара, Болва, Снежет, Навља, Неруса, Ивотка, Шостка, Знобовка, Свига, Вересоч, Смољанка.

## Најважни населби
На Десна се наоѓаат бројни населени места, а некои од најважните се:
*  Смоленска Област: Јељња, Десногорск, село Јекимовичи.
*  Брјанска Област: село Снопот, Жуковка, Сељцо, Брјанск, Вигоничи, Трубчевск и Белаја Берјозка.
*  Черниговска Област: Новгород Сиверски, Макошино, Чернигов, Остер, Десна.

## Поврзано
* Днепар
* Десногорско Езеро

## Наводи

## Надворешни врски

* Река Десна на Енциклопедија на Украина
*Десна, приток Днепра // Энциклопедический словарь Брокгауза и Ефрона: В 86 томах (82 т. и 4 доп.). СПб., 1890—1907.]
* Десна в «Словаре современных географических названий».

Категорија:Реки во Русија
Категорија:Реки во Украина
Категорија:Смоленска Област
Категорија:Брјанска Област
Категорија:Притоки на Днепар
Категорија:Меѓународни реки во Европа
Категорија:Реки во Брјанската област
Категорија:Реки во Смоленската област
Света Елена (царица)

**Флавија Јулија Елена** (), позната уште и како Света Елена, Елена Августа и Елена од Цариград (250 – 330) е важна личност во историјата на христијанството поради големото влијание која го имала врз нејзиниот син. Била сопруга на римскиот цар Констанциј I Хлор и мајка на царот Константин Велики.

[мини|лево|Света Елена со [Вистински крст|Светиот крст]]
Според христијанското верување, таа го открила Светиот крст, поради кое во Римокатоличката црква и Православната црква таа се смета како светец. Писателот од ранохристијанската епоха, Сократ Схоластик, пишува за откривањето на Светиот Крст. Според него, Света Елена, мајка на византискиот цар Константин I Велики (првиот император кој прво ја признае христијанската вера, а подоцна и ја прошири) тргнала во потрага на останките на Исус Христос. Тргнувајќи кон Светата Земја, таа основила многу цркви и основала здруженија за помагање на сиромашните и бедните. По престигнувањето во Ерусалим, било откриено местото каде што Исус Христос бил распнат, односно на ридот Голгота. Во близина биле откриени и трите крста, на кои биле распнати Исус Христос и двајцата крадци, Димас и Гестас. Со чудо бил откриен кој од трите крста е вистинскиот осносно на Исус Христос.

Таа исто така е поврзана со основањето на Ватиканските градини.

## Надворешни врски

* St. Helena at Catholic Online
* 
* 
* De Imperatoribus Romanis: Helena Augustus (248/249-328/329 A.D.)
* Eternal Word Television Network: Saint Helena Widow C. 330 
* The Self-Ruled Antiochian Orthodox Christian Archdiocese of North America: St. Helen, Mother of Emperor Constantine, Equal of the Apostles 
* s9.com: Helena 
* Sts. Constantine & Helen Greek Orthodox Church: The Lives of Sts. Constantine & Helen 
* A Treasury of Martyrs and Saints: Saint Helen, and Emperor Constantine the Great 
* Saint Eleanor Catholic Church (Ruidoso, NM) & Saint Jude Catholic Mission (San Patricio, NM): St Helena 
* Holy Monastery of St. Catherine at Mount Sinai: Saint Helen and the Holy Monastery of Sinai 
* Saint Helena at the Christian Iconography web site
* Of the Invention of the Holy Cross from Caxton's translation of the Golden Legend

Категорија:Родени во 3 век
Категорија:Жени од Стариот Рим
Категорија:Константинова династија
Категорија:Средновековни легенди
Категорија:Светци еднакви на апостолите
Категорија:Римски царици
Категорија:Грчки светци
Категорија:Римокатолички светци од Грција
Категорија:Римокатолички светци од Анадолија
Категорија:Витинија
Категорија:Светци од Анадолија
Категорија:Коптски православни светци
Категорија:Римјани од 3 век
Категорија:Римјани од 4 век
Категорија:Христијански светци од 4 век
Категорија:Христијанството во Ерусалим
Категорија:Починати во 330 година
Емст

**Емст**  е град со 3,000 жители, кој се наоѓа во општината Епе во покраината Хелдерланд во Холандија.  Тоа е родното место на познатиот холандски фудбалер Марк Овермарс. Емст се наоѓа во шумската област на Велуве.

Категорија:Населени места во Гелдерланд
Мелита

**Мелита** (француски: *Mélite*) — драма (комедија) на францускиот писател Пјер Корнеј од 1625 година.

## Постанокот на драмата
мини|Насловната страница на „Мелита“, издание од 1633&nbsp;г.
Драмата настанала врз основа на вистинита случка. Младиот Корнеј имал љубовна авантура: еден негов пријател се вљубил во некоја девојка, но немал смелост да ја искаже својата љубов и поради тоа го замолил Корнеј да го направи тоа. Тој ја извршил задачата толку вешто што девојката одговорила позитивно на љубовните изливи, но не во полза на пријателот на Корнеј, туку се вљубила во него. Така се развила силна љубов меѓу девојката (Катерина) и Корнеј, а според неговото подоцнежно признание, девојката ја разбудила во него поетската дарба. Врз основа на оваа љубовна афера, тој го збогатил бројот на ликовите, внел елементи од своремениот живот на Руан, настанот го дотерал преку внесување заплет околу кој се врти дејството и така настанала неговата прва драма, комедијата „Мелита“. Во согласност со тогашната мода, „Мелита“ била исполнета со галантност, но за разлика од тогашните тешки и компликувани трагикомедии, таа е првата чиста комедија, но се разликувала и од популарните простачки фарси. Корнеј создал комедија со издржан стил, со лесни и пријатни стихови, со актуелна содржина и со живо дејство во кое учествуваат лица од секојдневниот градски живот. Во 1628 година, Мондори, раководителот на парискиот театар „ди Маре“ го посетил Руан, го прочитал ракописот на „Мелита“ и го оценил како освежување и новина во тогашната театарска пракса. Оттука, во 1629 година, претставата била прикажана и во театарот „ди Маре“ во Париз, каде постигнала огромен успех и останала постојано на репертоарот.

## Содржина
Ераст, млад и убав човек, ја запознава Мелита со својот пријател Тирси. Набрзо, Мелита се вљубува во Тирси, а Ераст, за да се одмазди, пишува лажни писма со кои ја клевети девојката. Тука започнува заплетот во кој Тирси сака да се убие, Мелита се онесвестува, а Ераст полудува. Сепак, на крајот сè се разјаснува и Мелита се омажува за Тирси.

## Наводи

Категорија:Дела на Пјер Корнеј
Категорија:Француски драми
Категорија:Книжевноста во 17 век
Категорија:Класицизам
Втора грчка република

**Втора Грчка Република** () ― историографски поим за политичкиот режим во Грција во периодот помеѓу 1924 и 1935 година. Уредувањето следело после периодот на уставната монархија под монарсите од династијата Гликсбург, и траела до нејзиното отфрлање со воен пуч со која била обновена монархијата. Втората република го означува вториот период во современата грчка историја во кој Грција не била водена од крал, при што собранијата и привремените влади за време на Грчката револуција се сметани за Првата република.

Втората република била прогласена на 25 март 1924 година, како последица на поразот на Грција во Грчко-турска војна (1919-1922), за кој била обвинувана ројалистичката влада. За време на нејзиното кратко постоење, Втората република се покажала за нестабилна. Грчкото општество и понатаму останало поделено, како и по Националниот раскол, помеѓу прорепубликанските Венизелисти и монархистите претставени од Народната партија, кои одбивале дури и да ја признаат легитимноста на Републиката.

Расколот во општеството се проширил и на културни и општествени прашања, како разликите за употребата на грчкиот јазик до архитектонските стилови. На оваа поларизација било додадено и дестабилизирачкото вклучување на војската во политиката кое резултирала со неколку удари и обиди за државен удар. Економијата била во пропаст после една декада на војување како и неможноста да бидат поддржани 1.5 милион бегалци кои пристигнале со размената на население со Турција.

И покрај напорите на реформистичката влада на Елефтериос Венизелос во 1928&ndash;1932, Големата депресија имала катастрофално влијание врз грчката економија. Победата на Народната партија во 1933, и двата неуспешни државни удари од страна на Венизелистите, го отвориле патот за повторно стапување на власт на кралот Георги II.

## Надворешни врски
* Hellenic Parliament - Constitutional History of Greece
* Greece during the Interwar Period, 1923-1940, from the Foundation of the Hellenic World

Категорија:Републиканство во Грција
Категорија:Грција во новиот век
Категорија:Политичка историја на Грција
Категорија:Поранешни републики
Категорија:Држави и територии настанати во 1924 година
Категорија:Држави и територии распаднати во 1935 година
Стефан Савиќ

**Стефан Савиќ** (црногорски кирилица: Стефан Савић), (, ) – црногорски професионален фудбалер кој настапува за шпанскиот клуб Атлетико Мадрид и за фудбалската репрезентација на Црна Гора како Централен одбранбен играч.

Роден во Мојковац, Савиќ ја започнал својата кариера во локалниот клуб ФК Брсково, пред да се пресели во ФК Борча, а потоа во ФК Партизан. Тој ја освоил дуплата круна со Партизан и потоа преминал во Манчестер сите за сума од 6 милиони фунтафунти, каде ја освоил премиерлигашката титула во својата единствена сезона во неа. Во 2012 година, се префрлил во ФК Фјорентина, настапувајќи преку 100 пати во текот на трите сезони пред да потпише за Атлетико Мадрид во 2015 година.

Савиќ има 41 настап за репрезентацијата на Црна Гора и постигнал 4 гола.

## Кариера

## Личен живот
Таткото на Стефан, Драган, бил претседател на собранието на Мојковац кога извршил самоубиство на 6 април 2011 година, кога Стефан имал 20 години. Навивачите на Црвена ѕвезда, делии, кои немаат вообичаено немаат симпатии кон играчите и навивачите на Партизан, истакнале транспарент „Поддршка за Стефан Савиќ“ откако тој го изгубил татка си.

## Статистики
### Меѓународни настапи

## Успеси

### Клупски успеси

;ФК Борча
*Прва српска лига: 2008-09

;Партизан
*Српска суперлига: 2010–11
*Куп на Србија: 2010–11

;Манчестер сити
*Премиер лига: 2011–12
*Комјунити шилд: 2012

;Атлетико Мадрид
*Лига на шампиони: Вицешампион 2015–16

## Наводи

## Надворешни врски

Категорија:Црногорски фудбалери
Категорија:Фудбалери на ФК Партизан
Категорија:Фудбалери на ФК Манчестер Сити
Категорија:Фудбалери на ФК Фјорентина
Категорија:Фудбалери на ФК Атлетико Мадрид
Категорија:Живи луѓе
Папирус

**Папирус** е првиот материјал за пишување во историјата. Изработен е од срцевината на билката папирус.

## Историја
Папирусот околу 2000 години пред нашата ера го пронашле Египќаните. Папирусот е билка слична на трска, припаѓа на семејството оштрика, расте во висина до 3 метри, стеблото му е меко и понекогаш дебело како човечка рака. На врвот на стеблото се наоѓаат гранки кои личат на неисчешлана и неуредна коса. Листовите на папирусот се малечки, а корените се силни. Римскиот историчар Плиниј оставил запис за тоа како се произведува папирус. Срцевината се земала само од оној дел на стеблото кој е под вода, а потоа биле кинати во вид на врвки, којшто потоа се измазнувани. Средниот дел на врвката бил најширок, па според тоа и најкорисен. Врвките потоа се редени една до друга, а преку нив, под прав агол се редени други врвки. Првиот слој се пермачкувал со лепливо брашно, потоа се сушел,се гланцал со слонова коска, и се сечел.  Папирусот некое време бил еден од главните извозни производи на Египет. На пример, сите дипломатски документи биле пишувани на папирус сè додека не го истиснал пергаментот. Секое парче папирус било обележано со посебен печат за да се потврди неговата вредност. Од тенките стебла на папирусот се изработувале корпи, а од дебелите стебла дури и едра. Јадрото или сржта на папирусот, кога ќе се зготви, претставувало храна за сиромашните, а откако ќе се исуши се употребувало како гориво. Од сево ова се гледа колку оваа билка во старото време била корисна. На папирус се пишувало до 11 век. Освен во Египет на папирус се пишувало и во градот Херкуланеум кој заедно со Помпеја настрадал од вулкан. Во него се пронајдени ќупови со папирус. Исто така папирусот се користел и во текот на средниот век во период од 7 до 11 век. На него биле пишувани исклучиво повелби на владетелите и книжевни записи. На папирусот се пишувало со каламус.

Категорија:Материјали за пишување
Мигел Анхел Моја

**Мигел Анхел Моја Румбо** (; роден на 2 април 1984 година) — шпански порфесионален фудбалер кој настапува за Атлетико Мадрид како голман.
Тој одигра 290 натпревари во Ла Лига во текот на 12-те поминати сезони во дресот на Мајорка, Валенсија и Хетафе.

За младите селкеции на репрезентацијата на Шпанија, Моја одигра 38 натпревари на повеќе нивоа.

## Клупска кариера

### Мајорка
Роден во Бинисалем, Мајорка, Моја го направи своето професионално деби во родниот град Мајорка на 29 август 2004 година во 0-1 поразот од Реал Мадрид, и во таа сезона, тој забележува 32 настапи во Ла Лига, тим кој во сезоната 2004-05 едвај избегна испаѓање.За две години, тој стана неприкосновен стартер.

Од 2007 до 2009 година, сепак, Моја силно се бореше со повредите, и се појавува само во тринаесет натпревари на Балеарските Острови  вториот дел од сезоната 2009 година.

### Валенсија
Доцна во јуни 2009 година, Моја се согласи да ја смени средината и да премине во Валенсија за 5 милиони евра. На 5 август, во поразот со 0-2  против Манчестер Јунајтед, во претсезонските подготовки, тој играше повеќе од 30 минути како централниот играч од средниот ред, бидејќи сите замени биле направени од страна на Унај Емери и на тој натпревар Моја се повреди; при резултат на семафорот од 0-1.
.

Моја го направи своето деби во натпреварот против Севиља во сезоната 2009–10 во Ла Лига, со победа од 2–0 на домашен терен, но брзо после тоа, го изгуби своето место во тимот, од страна на ветеранот Цезар Санчес, поради својте грешки во одбраната..

### Хетафе
На 15 јуни 2011 година, Моја се приклучи на Хетафе на заем, како дел од зделката со Даниел Парехо. На крајот на сезоната 2011-12 во која тој пропушти само два натпревари за тимот од периферијата на Мадрид тој потпиша договор на неопределено време од четири години.

Моја заработи повреда на коленото во март 2014 година за време на натпреварот против Еспањол,и го пропушти остатокот од сезоната 2013-14 во Ла Лига.

### Атлетико Мадрид
На 4 јуни 2014 година, Моја потпиша тригодишен договор со Атлетико Мадрид, за 3 милиони евра. За време на неговата презентација следниот ден, тој рече: "Нема подобар момент од овој за да се дојде во Атлетико. Барањата е да се биде силен, но кога еден фудбалер е роден таков, тој сака да биде во клуб како што е Атлетико Мадрид, еден од најголемите тимови во Европа ".

Моја го направи своето деби во првиот натпревар во 2014 година во Супер купот на Шпанија на 19 август, против Реал Мадрид, резултат беше 1-1. Тој започна како стартер до финалето во сезоната 2014-15 во Ла Лига, но, откако доживеа повреда на левото бедро во Лигата на Шампионите против Баер Леверкузен 04, тој ја изгуби позицијата од  Јан Облак.

## Репрезентативна кариера
За национлните селекции на Шпанија, Моја настапи  на квалификациите УЕФА Европското првенство Под-21 во финалниот пораз од Италија.
## Наводи

## Надворешни врски
*Atlético Madrid official profile 
*
*
*Real Mallorca bio  

Категорија:1984 births
Категорија:Живи луѓе
Категорија:Spanish footballers
Категорија:Шпански фудбалери
Категорија:Фудбалски голмани
Категорија:Родени во 1984 година
Тијаго Мендес

**Тијаго Кардозо Мендез**, OIH (роден на 2 Мај 1981 година), едноставно познат како **Тијаго** (), е португалски професионален фудбалер кој настапува за шпанскиот Атлетико Мадрид
Тој во својата кариера играше во најголемите 4 европски лиги: Премиер лигата, Лига 1, Серија А и Ла Лига. Тој особено помина шест сезони со Тој особено помина шест сезони со Атлетико Мадрид, освојувајќи пет големи трофеи вклучувајќи ја и шампионската титула во 2013-14 година и  Лигата на Европа во 2012 година.

За репрезентацијата на Португалија настапил повеќе од 60 пати, Тиаго ја претставуваше нацијата на две Светски првенства и Евро 2004.

## Наводи

## Надворешни врски

* Atlético Madrid official profile 
* 
* 
* 
* 

Категорија:Португалски фудбалери
Категорија:Фудбалери на ФК Атлетико Мадрид
Категорија:Фудбалери на ФК Челзи
Категорија:Фудбалери на ФК Јувентус
Категорија:Фудбалери на ФК Олимпик Лион
Категорија:Живи луѓе
Категорија:Родени во 1981 година
Манастирски комплекс (Ангелци)

**Манастирскиот комплекс** — комплекс од мали манастирски цркви кои се наоѓаат во близина на селото Ангелци, во Општина Василево.

## Местоположба

Комплексот се наоѓа на 4 километри северно од селото Ангелци, по патот кој води кон селата Едрениково и Седларци. Месноста каде се наоѓаат манастирите е позната како Чаушев Камен или Кајнаци.

## Комплекс

Манастирите се наоѓаат во полупречник од 50 метри, наредени еден до друг. Манастирите се девет на број, и тоа: манастир „Св. Петка“, „Св. Троица“, „Св. Пантелејмон“, „Св. Недела“, „Св. Јован Крстител“, „Св. Ѓорги“, „Св. Леонтиј“, „Св. Димитар“ и манастир посветен на „Три светители“. Во комплексот се наоѓаат и три бунари, чија вода била света и лекувала девет болести, како и една камбанарија.

## Историја

Историјата на манастирскиот комплекс започнува кон 1991 година, кога на еден месен жител, кој неколку години боледувал, започнал да сонува како некои непознати луѓе од него бараат соба со покрив. По некое време неговата сестра сонила дека мора да изгради манастир за да не го изгуби најмилото.

Така, во 1991 година човекот започнал да гради најпрвин бунар, а потоа бил изграден и првиот манастир посветен на Света Петка. По ова следувало и изградбата на манастирите „Св. Недела“, „Св.Троица“ и „Покровитна Богородица“, „Св. Јован Крстител“. По некое време на еден друг жител на селото Ангелци, исто така сонил дека треба да изгради манастир кај Чаушев Камен, по кое бил изграден и манастирот посветен на „Св. Пантелејмон“.

Според еден друг жител на селото, манастирите ги предвидела и Баба Ванѓа, кој ја посетил во текот на 1980-тите години, и која го прашала за манастирите. Откако тој и кажал дека не постојат такви манастири во неговото село, таа му кажала дека во идниот период истите ќе бидат изградени.

## Статус
 
Иако овие манастири се посетени од страна на многу верници но Струмичката епархија истите не ги признава, бидејќи се градени поради сон, спротивно на православните канони.

## Галерија


Податотека:Monastery complex (Angelci) (7).jpg|Манастир „Св. Петка“
Податотека:Monastery complex (Angelci) (4).jpg|Манастир „Св. Троица“
Податотека:Monastery complex (Angelci) (10).jpg|Манастир „Св. Пантелејмон“
Податотека:Monastery complex (Angelci) (8).jpg|Манастир „Св. Недела“
Податотека:Monastery complex (Angelci) (11).jpg|Манастир „Св. Јован“
Податотека:Monastery complex (Angelci) (5).jpg|Манастир „Св. Ѓорѓи“
Податотека:Monastery complex (Angelci) (3).jpg|Манастир „Св. Леонтиј“
Податотека:Monastery complex (Angelci) (6).jpg|Манастир „Св. Димитриј“
Податотека:Monastery complex (Angelci) (9).jpg|Манастир „Св. Три светители“
Податотека:Monastery complex (Angelci) (12).jpg|Бунар „Св. Петка“
Податотека:Monastery complex (Angelci) (14).jpg|Бунар  
Податотека:Monastery complex (Angelci) (13).jpg|Камбанарија
Податотека:Monastery complex (Angelci) (15).jpg|
Податотека:Monastery complex (Angelci) (1).jpg|Поглед кон комплексот


## Наводи

## Надворешни врски

Категорија:Ангелци
Категорија:Цркви во Општина Василево
Кајо Хенрике Оливеира Силва

**Кајо Хенрике Оливеира Силва** (), (, ) познат како **Кајо Хенрике** или само **Кајо** – бразилски фудбалер кој игра за шпанскиот клуб Атлетико Мадрид Б како полутка (напаѓач во средниот ред).

## Клупска кариера
Роден во Сантос, Саун Пауло, своите први фудбалски чекори ги направил во ФК Сантос во 2008 година на возраст од 10 години. На 1 февруари 2016 година, му бил продаден на Атлетико Мадрид.

Кајо бил промовиран во Б тимот на Атлетико Мадрид пред сезоната 2016/17, но целата претсезона ја поминал со главниот тим. Дебито како сениор ја имал на 28 август 2016 година во Терцера дивисион.

На 30 ноември 2016 година го имал своето професионално деби во меч од Куп на кралотКупот на кралот во меч против Гихуело каде победиле со 6 : 0.

## Наводи

## Надворешни врски
* Ficha del jugador en Transfermarkt
* Ficha del jugador en Soccerway 

Категорија:Бразилски фудбалери
Категорија:Фудбалери на ФК Атлетико Мадрид